aristoteles-et-corpus-aristotelicum.ethica-nicomachea 3.6
ὅτι μὲν οὖν μεσότης ἐστὶ περὶ φόβους καὶ θάρρη , ἤδη φανερὸν γεγένηται · φοβούμεθα δὲ δῆλον ὅτι τὰ φοβερά , ταῦτα δʼ ἐστὶν ὡς ἁπλῶς εἰπεῖν κακά · διὸ καὶ τὸν φόβον ὁρίζονται προσδοκίαν κακοῦ . φοβούμεθα μὲν οὖν πάντα τὰ κακά , οἷον ἀδοξίαν πενίαν νόσον ἀφιλίαν θάνατον , ἀλλʼ οὐ περὶ πάντα δοκεῖ ὁ ἀνδρεῖος εἶναι · ἔνια γὰρ καὶ δεῖ φοβεῖσθαι καὶ καλόν , τὸ δὲ μὴ αἰσχρόν , οἷον ἀδοξίαν · ὁ μὲν γὰρ φοβούμενος ἐπιεικὴς καὶ αἰδήμων , ὁ δὲ μὴ φοβούμενος ἀναίσχυντος . λέγεται δʼ ὑπό τινων ἀνδρεῖος κατὰ μεταφοράν · ἔχει γάρ τι ὅμοιον τῷ ἀνδρείῳ · ἄφοβος γάρ τις καὶ ὁ ἀνδρεῖος . πενίαν δʼ ἴσως οὐ δεῖ φοβεῖσθαι οὐδὲ νόσον , οὐδʼ ὅλως ὅσα μὴ ἀπὸ κακίας μηδὲ διʼ αὑτόν . ἀλλʼ οὐδʼ ὁ περὶ ταῦτα ἄφοβος ἀνδρεῖος . λέγομεν δὲ καὶ τοῦτον καθʼ ὁμοιότητα · ἔνιοι γὰρ ἐν τοῖς πολεμικοῖς κινδύνοις δειλοὶ ὄντες ἐλευθέριοί εἰσι καὶ πρὸς χρημάτων ἀποβολὴν εὐθαρσῶς ἔχουσιν . οὐδὲ δὴ εἴ τις ὕβριν περὶ παῖδας καὶ γυναῖκα φοβεῖται ἢ φθόνον ἤ τι τῶν τοιούτων , δειλός ἐστιν · οὐδʼ εἰ θαρρεῖ μέλλων μαστιγοῦσθαι , ἀνδρεῖος . περὶ ποῖα οὖν τῶν φοβερῶν ὁ ἀνδρεῖος ; ἢ περὶ τὰ μέγιστα ; οὐθεὶς γὰρ ὑπομενετικώτερος τῶν δεινῶν . φοβερώτατον δʼ ὁ θάνατος · πέρας γάρ , καὶ οὐδὲν ἔτι τῷ τεθνεῶτι δοκεῖ οὔτʼ ἀγαθὸν οὔτε κακὸν εἶναι . δόξειε δʼ ἂν οὐδὲ περὶ θάνατον τὸν ἐν παντὶ ὁ ἀνδρεῖος εἶναι , οἷον ἐν θαλάττῃ ἢ νόσοις . ἐν τίσιν οὖν ; ἢ ἐν τοῖς καλλίστοις ; τοιοῦτοι δὲ οἱ ἐν πολέμῳ · ἐν μεγίστῳ γὰρ καὶ καλλίστῳ κινδύνῳ . ὁμόλογοι δὲ τούτοις εἰσὶ καὶ αἱ τιμαὶ αἱ ἐν ταῖς πόλεσι καὶ παρὰ τοῖς μονάρχοις . κυρίως δὴ λέγοιτʼ ἂν ἀνδρεῖος ὁ περὶ τὸν καλὸν θάνατον ἀδεής , καὶ ὅσα θάνατον ἐπιφέρει ὑπόγυια ὄντα · τοιαῦτα δὲ μάλιστα τὰ κατὰ πόλεμον . οὐ μὴν ἀλλὰ καὶ ἐν θαλάττῃ καὶ ἐν νόσοις ἀδεὴς ὁ ἀνδρεῖος , οὐχ οὕτω δὲ ὡς οἱ θαλάττιοι · οἳ μὲν γὰρ ἀπεγνώκασι τὴν σωτηρίαν καὶ τὸν θάνατον τὸν τοιοῦτον δυσχεραίνουσιν , οἳ δὲ εὐέλπιδές εἰσι παρὰ τὴν ἐμπειρίαν . ἅμα δὲ καὶ ἀνδρίζονται ἐν οἷς ἐστὶν ἀλκὴ ἢ καλὸν τὸ ἀποθανεῖν · ἐν ταῖς τοιαύταις δὲ φθοραῖς οὐδέτερον ὑπάρχει .
Lemmas: ὅτι μέν οὖν μεσότης εἰμί περί φόβος καί θάρσος , ἤδη φανερός γίγνομαι · φοβέω δέ δῆλος ὅτι ὁ φοβερός , οὗτος δέ εἰμί ὡς ἁπλῶς λέγω κακός · διό καί ὁ φόβος ὁρίζω προσδοκία κακός . φοβέω μέν οὖν πᾶς ὁ κακός , οἷος ἀδοξία πενία νόσος ἀφιλία θάνατος , ἀλλά οὐ περί πᾶς δοκέω ὁ ἀνδρεῖος εἰμί · ἔνιοι γάρ καί δέω φοβέω καί καλός , ὁ δέ μή αἰσχρός , οἷος ἀδοξία · ὁ μέν γάρ φοβέω ἐπιεικής καί αἰδήμων , ὁ δέ μή φοβέω ἀναίσχυντος . λέγω δέ ὑπό τις ἀνδρεῖος κατά μεταφορά · ἔχω γάρ τις ὅμοιος ὁ ἀνδρεῖος · ἄφοβος γάρ τις καί ὁ ἀνδρεῖος . πενία δέ ἴσως οὐ δέω φοβέω οὐδέ νόσος , οὐδέ ὅλος ὅσος μή ἀπό κακία μηδέ διά ἑαυτοῦ . ἀλλά οὐδέ ὁ περί οὗτος ἄφοβος ἀνδρεῖος . λέγω δέ καί οὗτος κατά ὁμοιότης · ἔνιοι γάρ ἐν ὁ πολεμικός κίνδυνος δειλός εἰμί ἐλευθέριος εἰμί καί πρός χρῆμα ἀποβολή εὐθαρσής ἔχω . οὐδέ δή εἰ τις ὕβρις περί παῖς καί γυνή φοβέω ἤ φθόνος ἤ τις ὁ τοιοῦτος , δειλός εἰμί · οὐδέ εἰ θαρσέω μέλλω μαστιγόω , ἀνδρεῖος . περί ποῖος οὖν ὁ φοβερός ὁ ἀνδρεῖος ; ἤ περί ὁ μέγας ; οὐδείς γάρ ὑπομενετικός ὁ δεινός . φοβερός δέ ὁ θάνατος · πέρας γάρ , καί οὐδείς ἔτι ὁ θνῄσκω δοκέω οὔτε ἀγαθός οὔτε κακός εἰμί . δοκέω δέ ἄν οὐδέ περί θάνατος ὁ ἐν πᾶς ὁ ἀνδρεῖος εἰμί , οἷος ἐν θάλασσα ἤ νόσος . ἐν τίς οὖν ; ἤ ἐν ὁ καλός ; τοιοῦτος δέ ὁ ἐν πόλεμος · ἐν μέγας γάρ καί καλός κίνδυνος . ὁμόλογος δέ οὗτος εἰμί καί ὁ τιμή ὁ ἐν ὁ πόλις καί παρά ὁ μόναρχος . κύριος δή λέγω ἄν ἀνδρεῖος ὁ περί ὁ καλός θάνατος ἀδεής , καί ὅσος θάνατος ἐπιφέρω ὑπόγυιος εἰμί · τοιοῦτος δέ μάλα ὁ κατά πόλεμος . οὐ μήν ἀλλά καί ἐν θάλασσα καί ἐν νόσος ἀδεής ὁ ἀνδρεῖος , οὐ οὕτως δέ ὡς ὁ θαλάσσιος · ὁ μέν γάρ ἀπογιγνώσκω ὁ σωτηρία καί ὁ θάνατος ὁ τοιοῦτος δυσχεραίνω , ὁ δέ εὔελπις εἰμί παρά ὁ ἐμπειρία . ἅμα δέ καί ἀνδρίζω ἐν ὅς εἰμί ἀλκή ἤ καλός ὁ ἀποθνῄσκω · ἐν ὁ τοιοῦτος δέ φθορά οὐδέτερος ὑπάρχω .